Freingangsmaade ved Dannelsen af Enkelt-Svovlkulstof (CS). 217 



ikke dannes direkte, i ethvert Tilfælde ikke uden ved meget 

 høj Varmegrad, og de engang dannede Forbindelser omdannes 

 meget let ved lavere Varmegrad, naar de blive paavirkede af 

 andre Stoffer, som kunne forene sig med Forbindelsens Bestand- 

 dele. Der er derfor næppe anden Udvej for Dannelse af CS 

 end at benytte CS^ som Udgangspunkt, hvilket ogsaa har 

 været Tilfældet i næsten alle hidtil forsøgte Dannelsesmaader. 



Opgaven maa altsaa være, at berøve Kulstoftvesvovl Halv- 

 delen af dets Svovlmængde ; men her fremtræder nu den Van- 

 skelighed, at de Stoffer, saasom Jern, Kobber, Sølv o. s. v., 

 der kunne optage Svovl af Svovlkulstoffet, meget let berøve 

 det den hele Svovlmængde under Udskilning af Kul, da Pro- 

 cessen bliver stærkt exothermisk. Det var mig derfor klart, 

 dels at man maatte vælge et saa svagt Reduktionsmiddel som 

 gørligt — jeg valgte derfor metallisk Kobber — , og dels om 

 muligt svække dettes Virkning ved at blande Svovlkulstof- 

 dampen med en indifferent Luft, hvortil jeg valgte Kvælstof. 

 Min Fremgangsmaade blev altsaa den, at føre Kvælstof, mættet 

 med Svovlkulstof damp , over metallisk Kobber ved passende 

 Varmegrad. 



Da der ved de Forsøg, som dernæst blev udførte, kun 

 var Kulstoftvesvovl, Kvælstof og metallisk Kobber tilstede, 

 kunde der kun indtræde to Reaktioner: enten maatte Kobberet 

 berøve Svovlkulstoffet den hele Svovlmængde, og der vilde i 

 dette Tilfælde dannes Svovlkobber og Kul, eller Reaktionen 

 kunde foregaa i to Faser saaledes, at først Kobberet berøvede 

 Svovlkulstoffet dets halve Svovlmængde, og at det dannede 

 Enkelt-Svovlkulstof, helt eller tildels, førtes bort med Kvæl- 

 stoffet og derved undgik selv at blive berøvet sin Svovlmængde. 

 Forsøgene bekræftede, at denne anden Mulighed indtræder. 



Det Apparat, som jeg har benyttet til denne Undersøgelse, 

 er gengivet i omstaaende Skitse. A og B ere to Glasbeholdere 

 fyldte med Kvægsølv; de ere forsynede hver med to Haner, 

 nemlig d o^ e til Afløb for Kvægsølvet, samt a og 6, som ere 



3 



